Trosbekjennelsens andre ledd

*Gjem det nederste bildet. Følgende kan sies mens barna får se på den øverste illustrasjonen:*

Her ligger det en jente i senga. Hun er død.

Når noen er død, så greier de ikke å våkne igjen.

Her er mammaen og pappaen til jenta. De er veldig lei seg.

Har du vært lei deg noen gang? (…)

Mammaen og pappaen hennes klarer ikke å gjøre jenta deres frisk.

Tror dere Jesus kan hjelpe?

*Vis det nederste bildet.*

Ja! Jesus klarer å vekke jenta fra døden! Hun lever igjen!

Hun er kjempe glad, og det er mammaen og pappaen hennes også. «Takk, Jesus!»

*Er barna under fire år, kan du hoppe over følgende, og gå rett til sangen.*

Jesus finnes på ordentlig.

Han gikk rundt og hjalp **mange** mennesker som trengte hjelp.

Folk ble overrasket over hva han klarte, for han klarte ting som vanlige mennesker ikke greier!

Så ble han hengt på et kors for å dø, og ble lagt i en grav. Det var trist.

Men etter tre dager, sto han opp fra døden, akkurat som jenta han hadde hjulpet tidligere!

Vanlige mennesker greier ikke sånt.

Men Jesus er ikke vanlig. Jesus er **Gud**.

Jesus var **bare** snill mot mennesker. Derfor vet vi at Gud er bare god.

På gudstjenester pleier vi å si høyt hvem Jesus er, i noe som heter «trosbekjennelsen».

Det skal vi gjøre nå også, gjennom en sang!

*Syng andre vers av «Jeg tror på Gud» med bevegelser.*

*(Album: Gudstjeneste for de minste. Artist: Supersang. Tekst & melodi: Ellen Tveita)*

Jeg tror på Jesus, han som hjalp så mange

Som er Guds sønn og viser hvem Gud er

Etter han døde, sto han opp fra graven

Selv om vi ikke ser han, er han er